Ässe, ja was will mer da dezue schriebe? Es schwierigs Thema... d Uswahl da in Freo isch RIESIG. So dass mer, obwohl mer jetzt scho lenger da sind, no bi Wiitem nöd alles usprobiert hend.  Und so wirds ois au wiiterhin sicher nöd schwär falle, jede Abig öppis feins z finde. D Inder da sind ganz mega fein und wos die bescht Pizza git, hämmer au scho usegfunde. Dä Seafood isch natürli au a vielne Ort superb und suscht gits ja immer no s Little Creatures. Eigentli e chlini Bierbrouerei wo aber au zum Ässe mega fein isch. Ussertdem händs ziemlich motivierts und luschtigs Personal. Mängisch es bitz crazy, aber immer sehr sympathisch... ghört näbet em Old Shanghai zu oisne Stammlokal.